ഐരോളി പാലം

മുംബൈ മെട്രോപൊളിറ്റൻ മേഖലയിലെ ഒരു പാലമാണ് ഐരോളി പാലം.  താനെ ക്രീക്കിനു കുറുകെ ഇത് സ്ഥിതി ചെയ്യുന്നു. മുംബൈയും നവി മുംബൈയും തമ്മിൽ നേരിട്ട് റോഡ് ബന്ധം സ്ഥാപിക്കുന്നതിനാണ് ഇത് നിർമ്മിച്ചത്. 
നിർമ്മാണം
ഷാപൂർജി പല്ലോൻജി ഗ്രൂപ്പിന്റെ അഫ്കോൺസ് ഇൻഫ്രാസ്ട്രക്ചർ ലിമിറ്റഡ് എന്ന കമ്പനി നിർമ്മിച്ചതാണ് ഈ പാലം. ഈ പ്രൊജക്റ്റിന്റെ നിർവ്വഹണച്ചുമതല വിജയ് ശങ്കർ വി  ഏറ്റെടുത്തു. 1.03 കിലോമീറ്റർ നീളമുള്ള ഈ പാലം മുളുണ്ട്, ഐരോളി എന്നീ സ്ഥലങ്ങൾക്കിടയിലാണ്. ഇതിന്റെ നിർമ്മാണം ഐരോളി, താനെ-ബെലാപൂർ മേഖലകളുടെ വികസനത്തിൽ മുഖ്യപങ്ക് വഹിച്ചു. മഹാരാഷ്ട്ര സ്റ്റേറ്റ് റോഡ് ഡെവലപ്പ്മെന്റ് കോർപ്പറേഷൻ(എംഎസ്ആർഡിസി) ഈ പാലത്തിൽ ടോൾ ശേഖരിക്കുന്നു. 
പ്രാധാന്യം
താനെ-ബെലാപൂർ റോഡിനെയും ഈസ്റ്റേൺ എക്സ്പ്രസ് ഹൈവേയെയും ബന്ധിപ്പിക്കുന്ന ഒരു റോഡ് ലിങ്ക് ഈ പാലം സ്ഥാപിച്ചു. വാശി പാലത്തിന് ശേഷം മുംബൈയെ നവി മുംബൈയുമായി ബന്ധിപ്പിക്കുന്ന രണ്ടാമത്തെ പാലമാണിത്. മുംബൈയിലെ ഏറ്റവും കൂടുതൽ ഉപയോഗിക്കപ്പെടുന്ന പാലങ്ങളിൽ ഒന്നാണിത്. മുളുണ്ടിനെ നവി മുംബൈയിലെ വിവിധ ബിസിനസ്സ് ഹബുകളുമായി ഈ പാലം ബന്ധിപ്പിക്കുന്നു.
ടോൾ നിരക്ക്
ഐരോളി പാലത്തിലൂടെയുള്ള ഗതാഗതത്തിന് ടോൾ ബാധകമാണ്. ഇരുചക്രവാഹനങ്ങൾ, ഓട്ടോറിക്ഷ, ട്രോളി ഘടിപ്പിക്കാത്ത ട്രാക്ടർ എന്നിവയെ ടോളിൽ നിന്നും ഒഴിവാക്കിയിട്ടുണ്ട്. 2020 ഒക്റ്റോബർ 1 മുതൽ നിലവിലുള്ള  ടോൾ നിരക്ക് താഴെ പറയുന്ന വിധമാണ്.https://www.mumbai77.com/city/3681/travel/toll-nakas/https://timesofindia.indiatimes.com/city/mumbai/toll-rates-to-rise-from-oct-1-rs40-for-cars-rs130-for-trucks-buses/articleshow/78304169.cms 2023 സെപ്റ്റംബർ വരെ ഈ നിരക്ക് തുടരും. 

+വാഹനംടോൾ നിരക്ക്കാറുകൾ₹40 ലഘു വാണിജ്യ വാഹനങ്ങൾ₹65 ബസുകൾ, ട്രക്കുകൾ₹130 മൾട്ടി ആക്സിൽ വാഹനങ്ങൾ₹160
ഇതും കാണുക
വാശി പാലം
താനെ ഉൾക്കടൽ
മുംബൈ ട്രാൻസ് ഹാർബർ ലിങ്ക്
അവലംബം

വർഗ്ഗം:മുംബൈയിലെ ഗതാഗതം